
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 367 

31 Ιουλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή της κοινότητας Καπανδριτίου (Ν. Ατ¬ 
τικής), για τον καθορισμό χώρου για την ανέγερση 
Ολοήμερων Διδακτηρίων, καθορισμός ειδικών όρων 


και περιορισμών δόμησης αυτού και επικύρωση κα¬ 
θορισμού οριογραμμών τμήματος ρέματος. 1 

Προσωρινή οριοθέτηση αρχαιολογικού χώρου Πα¬ 
ναγίας Ζερβιώτισσας (περιοχή Μοναστήρα) στο 

Στύλο Δ. Αρμένων Νομού Χανίων. 2 

Τροποποίηση ρυμοτομικού σχεδίου ΠΛΩΜΑΡΙΟΥ Λέ¬ 
σβου στο Ο.Τ. 432 και Κ.Χ. 432 Α 292 και 319. 3 


ΑΠΟΦΑΣΕΙ Σ 

Αριθμ. 30263 (1) 


Έγκριση τοπικού ρυμοτομικού σχεδίου στην εκτός σχε¬ 
δίου περιοχή της κοινότητας Καπανδριτίου (Ν. Ατ¬ 
τικής), για τον καθορισμό χώρου για την ανέγερση 
Ολοήμερων Διδακτηρίων, καθορισμός ειδικών όρων 
και περιορισμών δόμησης αυτού και επικύρωση κα¬ 
θορισμού οριογραμμών τμήματος ρέματος. 

ΟΙ ΥΠΟΥΡΓΟΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 154, 248, 249 
και 250 του Κώδικα Βασικής Πολεοδομικής Νομοθεσίας 
(Κ.Β.Π.Ν.), που κυρώθηκε με το άρθρο πρώτο του από 
14-7/27.7.1999 π.δ/τος (Δ' 580) όπως τα άρθρα 248, 249 
και 250 τροποποιήθηκαν με τα άρθρα 5,6 και 7 αντίστοι¬ 
χα του ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις των παρ. 1, 2 και 3 του άρθρου 6 του 
ν. 880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1γ) του ν. 2052/1992 (Α' 94) και αντικατα- 
στάθηκαν με το άρθρο 5 του ν. 3010/2002 «Εναρμόνιση 
του ν. 1650/1986 με τις οδηγίες 97/11 ΕΈ. και 96/61 Ε.Ε 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α' 91). 


3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Το υπ’ αριθμ. 4434/6.7.2005 έγγραφο της Β' Εφορεί¬ 
ας Προϊστορικών και Κλασσικών Αρχαιοτήτων . 

5. Την υπ’ αριθμ. ΠΕΧΩ 1970/Φ.Περιβ. 10/06/9.5.2006 

απόφαση του Γ ενικού Γ ραμματέα Περιφέρειας Αττικής 
«Έγκριση Περιβαλλοντικών όρων του έργου «Παραχώ¬ 
ρηση έκτασης.στην Κοινότητα Καπανδριτίου για την 

ανέγερση συγκροτήματος σχολικών κτιρίων.». 

6. Την υπ’ αριθμ. 1340/24.4.2007 απόφαση της Διεύ¬ 
θυνσης Δασών Αν. Αττικής της Περιφέρειας Αττικής 
«Παραχώρηση κατά χρήση δημόσιας δασικής έκτασης 
στην θέση «Γκούρι-Μιλιάτζι» Περιφέρειας κοινότητας 
Καπανδριτίου, για ανέγερση Δημοτικού σχολείου και 
Νηπιαγωγείου». 

7. Το υπ’ αριθμ. ΕΓ 32-Τ1/12143/10.7.2007 έγγραφο του 
Οργανισμού Σχολικών Κτιρίων ΑΈ. 

8. Το υπ’ αριθμ. 80/23.1.2008 έγγραφο της Διεύθυνσης 
Οικοδομικών και Κτιριοδομικών Κανονισμών - Τμήμα Γ' 
του ΥΠΕΧΩΔΕ. 

9. Το υπ’ αριθμ. 2819/7.8.2008 έγγραφο του Οργανισμού 
Αθήνας. 

10. Την υπ’ αριθμ. ΔΥΓ2(γ) 123953/07/3.1.2008 απόφα¬ 
ση της Δ/νσης Υγειονομικής Μηχανικής και Υγιεινής 
Περιβάλλοντος του Υπουργείου Υγείας και Κοινωνικής 
Αλληλεγγύης «Εγκριση Υδρογεωτεχνικής Μελέτης για 
την μείωση της απόστασης του τοπικού ρυμοτομικού 
σχεδίου από το υπάρχον κοιμητήριο της κοινότητας 
Καπανδριτίου Νομού Αττικής». 

11. Τις υπ’ αριθμ. 18/2008,127/2008 και 133/2008 γνωμο¬ 
δοτήσεις του κοινοτικού συμβουλίου Καπανδριτίου. 

12. Την υπ’ αριθμ. 205/2008 γνωμοδότηση του Κεντρι¬ 
κού Συμβουλίου Χωροταξίας Οικισμού και Περιβάλλο¬ 
ντος. 

13. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ., αποφασίζουμε: 

1. Επικυρώνεται ο καθορισμός των οριογραμμών 
τμήματος ρέματος που βρίσκεται στην θέση «Γκούρι - 
Μηλιάτζι» της εκτός σχεδίου περιοχής της Κοινότητας 
Καπανδριτίου (Ν. Αττικής), που εγκρίθηκαν από τη Διεύ¬ 
θυνση Τεχνικών Υπηρεσιών της Νομαρχίας Ανατολικής 

Αττικής, όπως φαίνονται με μπλε συνεχή γραμμή στο 
σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών του ΥΠΕΧΩΔΕ με την υπ’ αριθμ. 
30263/2009 πράξη του και που αντίτυπό του σε φωτο¬ 
σμίκρυνση δημοσιεύεται με την παρούσα απόφαση. 

2. Εγκρίνεται τοπικό ρυμοτομικό σχέδιο στην θέση 
«Γκούρι - Μηλιάτζι» της εκτός σχεδίου περιοχής της 
Κοινότητας Καπανδριτίου (Ν. Αττικής) για τον καθορι¬ 
σμό χώρου για την ανέγερση Ολοήμερων Διδακτηρίων, 
όπως ο χώρος αυτός φαίνεται περικλειόμενος με συνε¬ 
χή πράσινη γραμμή και τα στοιχεία ΑΒΓΔΕΖΗΘΙΚΛΜΝΑ 
στο διάγραμμα της προηγούμενης παραγράφου. 

3. Στον παραπάνω καθοριζόμενο χώρο ορίζονται όροι 
και περιορισμοί δόμησης ως εξής: 

α. Ποσοστό κάλυψης: είκοσι τοις εκατό (20%) της επι¬ 
φάνειας του χώρου. 

β. Συντελεστής δόμησης: τρία δέκατα (0,3). 


γ. Μέγιστο επιτρεπόμενο ύψος: οκτώ (8,00) μέτρα, το 
οποίο προσαυξάνεται κατά 1,50 μέτρα για την κατα¬ 
σκευή στέγης. 

δ. Ως προς τους λοιπούς όρους και περιορισμούς δό¬ 
μησης εφαρμόζεται οι σχετικές διατάξεις του Γ.Ο.Κ. 

4. Επιπλέον των ανωτέρω εφαρμόζονται τα οριζόμε¬ 
να στις υπ’ αριθμ. ΠΕΧΩ 1970/Φ.Περιβ.10/06/9.5.2006 και 
1340/2007 αποφάσεις του Γ ενικού Γ ραμματέα Περιφέ¬ 
ρειας Αττικής. 

5. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2009 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΣΟΥΦΛΙΑΣ ΣΩΤΗΡΙΟΣ ΧΑΤΖΗΓΑΚΗΣ 

Αριθμ. ΥΠΠΟ/ΓΔΑΠΚ/ΑΡΧ/Β1/Φ47/60476/2576 (2) 

Προσωρινή οριοθέτηση αρχαιολογικού χώρου Παναγί¬ 
ας Ζερβιώτισσας (περιοχή Μοναστήρα) στο Στύλο 
Δ. Αρμένων Νομού Χανίων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το ν. 3028/2002 (ΦΕΚ 153/Α728.6.2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς», άρθρο 12, παρ. 2. 

2. Την υπ’ αριθμ. ΥΠΠΟ/ΔΟΕΠΥ/ΤΟΠΥΝΣ 89348 (ΦΕΚ 
2032/Β72.10.2008), υπουργική απόφαση «Μεταβίβαση δι¬ 
καιώματος υπογραφής με εντολή Υπουργού στους Γε¬ 
νικό Γ ραμματέα, Προϊσταμένους Γ ενικών Διευθύνσεων, 
Διευθύνσεων και Τμημάτων της Κεντρικής Υπηρεσίας 
του Υπουργείου Πολιτισμού». 

3. Το π.δ. 191/2003 (ΦΕΚ 146/Α713.6.2003) «Οργανισμός 
Υπουργείου Πολιτισμού». 

4. Τα υπ’ αριθμ. π. 231/16.3.2009 και 2872/27.5.2009 
έγγραφα της 28ης ΕΒΑ με τα οποία εισηγείται την 
προσωρινή οριοθέτηση του αρχαιολογικού χώρου Πα¬ 
ναγίας Ζερβιώτισσας (περιοχή Μοναστήρα) στο Στύλο 
Δ. Αρμένων Νομού Χανίων. 

Σε συνέχεια του ανωτέρω (4) σχετικού και στο πλαίσιο 
έγκρισης της μελέτης της Β1 φάσης του Σχεδίου Χωρι¬ 
κής Οικιστικής Οργάνωσης Ανοικτής Πόλης (Σ.Χ.Ο.Ο.Α.Π.) 
του Δήμου Αρμένων Νομού Χανίων οριοθετούμε προσω¬ 
ρινά τον αρχαιολογικό χώρο της Παναγίας Ζερβιώτισ¬ 
σας (περιοχή Μοναστήρα) στο Στύλο Δ. Αρμένων στο 
Νομό Χανίων σύμφωνα με τις διατάξεις του ν. 3028/2002 
«Για την προστασία των Αρχαιοτήτων και εν γένει της 
Πολιτιστικής Κληρονομιάς», άρθρο 12, παρ. 2, διότι εντός 
των ορίων του απαντά ο ναός της Παναγίας της Ζερ¬ 
βιώτισσας, ο οποίος ανήκει στον τύπο του μεταβατι¬ 
κού σταυροειδούς εγγεγραμμένου. Χρονολογείται στις 
αρχές του 11ου αιώνα και αποτελεί ένα από τα λίγα 
σωζόμενα μεσοβυζαντινά μνημεία του Νομού Χανίων. 


Ο αρχαιολογικός χώρος ορίζεται στο συνημμένο 
απόσπασμα χάρτη Γ.Υ.Σ. κλίμακας 1:5000 με συνοδευ¬ 
τικό πίνακα συντεταγμένων. Το προτεινόμενο όριο του 
αρχαιολογικού χώρου προσδιορίζεται από τη γραμμή 
που ενώνει τα σημεία 1, 2, 3, 4, 5, 6, 7, 8, 9,10,11,12,13, 
14,15, 16,17,18,19, 20, 21, 22, 23, 24, 25, 26, 27, 28, 29, 30, 
31, 32, 33, 34, 35, 36, 37, 38, 39, 40, και 1. 

Επισημαίνουμε ότι για την οριστική οριοθέτηση του 
ανωτέρω αρχαιολογικού χώρου θα τηρηθεί η διαδικασία 
του άρθρου 12 του ν. 3028/2002 (ΦΕΚ 153/Α728.6.2002) 
«Περί προστασίας των αρχαιοτήτων και εν γένει της 
Πολιτιστικής Κληρονομιάς». 

Εντός των ορίων του προς οριοθέτηση αρχαιολο¬ 
γικού χώρου γίνεται η εφαρμογή των διατάξεων των 
άρθρων 3, 10, και 73 παρ. 12 του ν. 3028/2002. Ως εκ 
τούτου εντός του προτεινόμενου αρχαιολογικού χώρου 
δεν θα επιτρέπεται χωρίς την άδεια της 28ης Εφορεί¬ 
ας Βυζαντινών Αρχαιοτήτων οποιοδήποτε έργο, όπως 
διάνοιξη νέων δρόμων, διαπλάτυνση ή ασφαλτόστρωση 
των υφιστάμενων, κατασκευή ή οποιαδήποτε αλλοίωση 
του εδάφους, καθώς και οποιαδήποτε επέμβαση για την 
οποία απαιτείται ή δεν απαιτείται έγκριση της αρμόδιας 
πολεοδομικής αρχής, η οποία μπορεί να βλάψει άμεσα ή 
έμμεσα το μνημείο. Επίσης δεν επιτρέπεται η επέκταση 
οικισμού ή ζώνης παραγωγικής δραστηριότητας ή άλλης 
μορφής χωροταξικής ή πολεοδομικής ζώνης χωρίς την 
έγκριση του Υπουργείου Πολιτισμού. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουλίου 2009 

Με εντολή Υπουργού 
Η Προϊσταμένη της Γ ενικής Δ/νσης 

Αρχαιοτήτων και Πολιτιστικής Κληρονομιάς κ.α.α. 

ΜΑΡΙΑ ΑΝΔΡΕΑΔΑΚΗ-ΒΛΑΖΑΚΗ 

Αριθμ. 5846 (3) 

Τροποποίηση ρυμοτομικού σχεδίου ΠΛΩΜΑΡΙΟΥ 
Λέσβου στο Ο.Τ. 432 και Κ.Χ. 432 Α 292 και 319. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1) Τις διατάξεις του ν. 2218/1994 όπως τροποποιήθηκε 
με τον ν. 2240/1994 και του π.δ. 30/1996 όπως ισχύει 
σήμερα τροποποιούμενο. 

2) Τον Οργανισμό Λειτουργίας των Υπηρεσιών της 
Ν.Α. Λέσβου, όπως ισχύει σήμερα τροποποιούμενος 
(ΦΕΚ 229/Β79.2.2004, ΦΕΚ 1918/Β730.12.2005 και ΦΕΚ 
222/Β'/14.2.2006). 

3) Τις διατάξεις του άρθρου 14 του ν. 2273/1994. 

4) Τις διατάξεις του ν. 3200/1955 «περί Διοικητικής 
Αποκέντρωσης» όπως τροποποιήθηκαν και συμπληρώ¬ 
θηκαν μεταγενέστερα. 

5) Τις διατάξεις του ν.δ. 17.7.1923 «περί σχεδίων πόλεων 
και κωμών» και ειδικότερα τα άρθρα 1, 23. 

6) Τις διατάξεις του άρθρου 29 του Γ.Ο.Κ./1985 όπως 
αντικαταστάθηκε με την παρ. 1 του Αρθρου 10 του ν. 
3044/2002 για τις αρμοδιότητες του αιρετού Νομάρ¬ 
χη. 

7) Το π.δ. 30.9/30.10.1991 ΦΕΚ 753 Δ' με το οποίο εγκρί- 
θηκε το ρυμοτομικό σχέδιο Πλωμαρίου και καθορίστη¬ 
καν όροι και περιορισμοί δόμησης σε αυτό. 

8) Την υπ’ αριθμ. 3731/15.5.1991 ΦΕΚ 571 Δ' της 11.6.1991 
Νομαρχιακή Απόφαση με την οποία τροποποιήθηκαν οι 
παραπάνω όροι αρτιότητας και δόμησης. 

9) Το υπ’ αριθμ. 183/14.1.2008 έγγραφο του Δήμου 
Πλωμαρίου με το οποίο μεταβιβάσθηκε η υπ’ αριθμ. 
6167/2007 αίτηση των Αντωνάκα Βασιλικής και Ειρήνης, 


με τα απαραίτητα δικαιολογητικά καθώς και η υπ’ αριθμ. 
275/2007 απόφαση του Δ.Σ. Πλωμαρίου. 

10) Την από 2.6.2009 εισήγηση του Προϊστ. Τμ. Πολεοδ. 
Σχεδίων και Κανόνων. 

11) Τη θετική γνωμοδότηση του Συμβουλίου Χ.Ο.Π. του 
Νομού μας όπως εκφράζεται με το Πρακτικό 4/12.6.2009, 
θέμα 3ο, αποφασίζουμε: 

Εγκρίνουμε την τροποποίηση ρυμοτομικών και οι¬ 
κοδομικών γραμμών στα Ο.Τ. 432 και Κ.Χ. 432 Α του 
Πλωμαρίου, έτσι ώστε να μην ρυμοτομείται τμήμα του 
υφιστάμενου νόμιμα κτιρίου της αιτούσας. Η μετακί¬ 
νηση των ρυμοτομικών και οικοδομικών γραμμών δεν 
μειώνει την επιφάνεια των κοινόχρηστων χώρων γιατί 
ανταλλάσσονται ίσου εμβαδού τμήματα. 

Ειδικότερα καταργείται η ρυμοτομική γραμμή ΑΒΔΕ 
και εγκρίνεταί: (α) η ΑΛ ως ρυμοτομική και οικοδομική 
γραμμή. 

(β) η ΛΓ ως ρυμοτομική του Κ.Χ. 432 Α. 

(γ) η Λ ΚΙ Θ Η Ζ Ε ως όριο του Ο.Τ.432 με τον Κ.Χ. 432 
όπως όλα τα παραπάνω εμφαίνονται σε σχεδιάγραμμα 
που έχει θεωρηθεί από τον Προϊστάμενο της Υπηρεσίας 
και συνοδεύει την Απόφαση αυτή. 

Η απόφαση αυτή δεν επιβαρύνει τον Κρατικό προϋπο¬ 
λογισμό ούτε το Δήμο Πλωμαρίου, και ισχύει από την 
δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 13 Ιουλίου 2009 

Ο Νομάρχης κ.α.α. 

Η Αντινομάρχης 

ΜΑΡΙΑ ΤΣΟΥΒΕΛΕΚΑΚΗ - ΤΣΙΦΤΗ 

